Είχαμε μια ανάμεικτη εμπειρία. Απ' τη μια, το κατάλυμα ήταν πολύ όμορφο και καλόγουστα διακοσμημένο. Ήταν φωτεινό και ευρύχωρο, παραπάνω από αρκετό για ένα ζευγάρι. Η κουζίνα ήταν πολύ καλά εξοπλισμένη με καινούριες συσκευές και είναι ξεχωριστό δωμάτιο, πράγμα που μας άρεσε. Το μπάνιο επίσης ευρύχωρο και άνετο. Το στρώμα και τα μαξιλάρια ήταν πολύ καλής ποιότητας. Το κτήριο ήταν κάπως θορυβώδες, αλλά αναμενόμενο για μεγάλη πολυκατοικία, και δεν ενοχληθήκαμε μέσα στο διαμέρισμα. Ο Ishay ήταν πολύ ευγενικός και επικοινωνιακός από πριν ακόμα φτάσουμε. Μας έδωσε πολλές πληροφορίες, οδηγίες και συμβουλές.
Το μοναδικό πραγματικό πρόβλημα που νομίζω ότι είναι απαραίτητο να περιγράψουμε, είναι η τοποθεσία του καταλύματος. Συναντούσαμε όλη τη μέρα και τη νύχτα ανθρώπους να κάνουν χρήση σκληρών ναρκωτικών (με σύριγγες) στα πεζοδρόμια ή να είναι πεσμένοι στο έδαφος χωρίς τις αισθήσεις τους. Δυστυχώς αυτό συνέβαινε και στα σκαλιά που οδηγούν στην είσοδο του κτηρίου και έπρεπε να μετακινηθούν για να μπούμε ή βγούμε απ' το κτήριο. Εκτός από αυτά, οι δρόμοι γύρω από το σπίτι ήταν μονίμως κατουρημένοι, συχνά ξεσπούσαν καυγάδες και φωνές, τακτικά υπήρχαν άνθρωποι που άδειαζαν βίαια τα περιεχόμενα των κάδων σκουπιδιών στον δρόμο και μερικές φορές ενώ περπατούσαμε, άνθρωποι μας κοίταζαν απειλητικά ή μας φώναζαν ακατάληπτα. Συνοψίζοντας, δεν πάθαμε τίποτα αλλά η εμπειρία κάθε φορά που ήταν να φύγουμε ή να επιστρέψουμε στο σπίτι ήταν δύσκολη ψυχολογικά, πολύ αγχωτική και πολύ διαταρακτική. Ελπίζω να παρθούν μέτρα από την Πολιτεία, επειδή κατά τα άλλα το κατάλυμα είναι σε βολική τοποθεσία και πληθώρα τοποθεσιών με μεγάλο ενδιαφέρον βρίσκονται σε κοντινή απόσταση ακόμα και με τα πόδια.